wickkiey/tamil-wikipedia-chunked huggingface dataset:
# மூலம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மூல நட்சத்திரப் பிரிவின் பெயர் அப்பிரிவுக்குள் காணப்படும் விருச்சிக விண்மீன் கூட்டத்தில் காணப்படும் ஒன்பது நட்சத்திரங்களைக் கொண்ட மூலத்தின் ε, ζ, η, θ, ι, κ, λ, μ மற்றும் ν இசுக்கோர்ப்பியோனிசு) பெயரைத் தழுவியது. மூலத்தின் சமசுக்கிருதப் பெயரான *மூல* *(Mula)* என்பது "மூலம்" அல்லது "வேர்" என்னும் பொருள் கொண்டது. இதன் அடையாளக் குறியீடு "வேர்களின் கட்டு" ஆகும்.
# மூலம் (பஞ்சாங்கம்)

## சோதிடத்தில் மூலம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. மூல நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | கேது |  |
| --- | --- | --- |
| **தேவதை** | நிரிதி (அழித்தலுக்கான தேவதை) |  |
| **தன்மை** | கூர்மை |  |
| **சாதி** | பிராமண சாதி |  |
| **கோத்திரம்** | புலத்தியர் |  |
| **பால்** | அலி |  |
| **குணம்** | இராட்சத குணம் |  |
| **இயற்கை மூலம்** | வாயு |  |
| **விலங்கு** | ஆண் நாய் |  |
| **பறவை** | செம்போத்து |  |
| **மரம்** | மரா |  |
| **நாடி** | இடை | } |
# பண்ணாகம் விசவத்தனை முருகன் கோயில்

**விசவத்தனை முருகன் கோயில்** இலங்கை பண்ணாகத்தில் அமைந்துள்ளது. பண்ணாக மக்களின் குல தெய்வமாக விளங்குபவர் விசவத்தனை முருகன். கிழக்கே நோக்கிய கோயில் வாசலுடன் பிள்ளையார், வைரவர், முத்துக்குமார், ஆறுமுகசாமி, நவக்கிரகங்கள், சண்டேசுவரர் என்பவற்றை பரிவாரத்தெய்வங்களாக கொண்டு இக் கோயில் விளங்குகின்றது. தினமும் மூன்று வேளை பூசைகள் நடைபெறுகின்றன.
# பண்ணாகம் விசவத்தனை முருகன் கோயில்

## தோற்றமும் வளர்ச்சியும்

200 ஆண்டுகளிற்கு முன் வாழ்ந்த கதிர்காமர் என்பவர் தனது சொந்தக் காணியில் ஒரு கொட்டில் கட்டி அதில் வைரவசூலம் வைத்து பூசை செய்து வழிபட்டு வந்தார். பின்னர் அக் கொட்டில் மடாலயமாக பெருப்பிக்கப்பட்டு ஊர் மக்கள் சேர்ந்து வழிபட்டு வந்தனர். ஒவ்வொரு ஆண்டும் வைகாசி மாத முதல் செவ்வாயில் வைரவரிற்கு விளக்கு வைத்து அடுத்த செவ்வாய் ஊர்மக்கள் சேர்ந்து பொங்கல் பொங்கி படைத்து வழிபாடு செய்தார்கள். இந்தக் காலத்தில் பிராமணக் குருமார் பூசைக்கு நியமிக்கப்பட்டனர்.  
கதிர்காமரின் பேரனாகிய சின்னட்டியர் காலத்தில் வைரவ மடாலயத்திற்கு அருகில் முருகப் பெருமானிற்கும் என ஒரு மடாலயம் அமைக்கப்பட்டது. தொடர்ந்து சின்னட்டியர் மகன் செல்லப்பா காலத்தில் முருகனுக்கு ஆகம முறைப்படி ஆலயம் அமைக்கப்பட்டது. ஆனால் வைரவரின் இருப்பிடம் மாற்றம் செய்யப்படவில்லை. 1910ஆம் ஆண்டு கர்ப்பக்கிரகம், திருமஞ்சனக்கிணறு, மகாமண்டபம் என்பன அமைக்கப்பட்டன.  
1912ஆம் ஆண்டு முதலாவது கும்பாபஷேகம் நடத்தப்பட்டது. இக் காலத்தில் பத்து நாட்கள் பங்குனி மாதத்தில் அலங்காரத் திருவிழாக்கள் நடைபெற்று வந்தன. 1928ஆம் ஆண்டளவில் முருகைக் கற்களால் ஆன கற்பக்கிரகம் வைரக் கற்களால் மாற்றி அமைக்கப்பட்டது. இத்துடன் கொடிமரம், பலிபீடம், அர்த்தமண்டபம், தரிசனமண்டபம் போன்றனவும் கட்டப்பட்டு இதேகாலத்தில் இரண்டாவது கும்பாபிஷேகமும் நடைபெற்றது. இதன் பின் ஆலயத்தில் கொடியேற்றத்துடன் திருவிழாக்கள் இடம்பெற்றன.  
1948இல் சுவாமி பாலஸ்தாபனம் செய்யப்பட்டு 1954 இல் கும்பாபிஷேகம் நடாத்தப்பட்டது. 1958இல் **கோயில் பரிபாலன சபை உருவாக்கப்பட்டது**. இது தற்போதும் ஆலய செயற்பாடுகளை பரிபாலனம் செய்து பராமரித்து வருகின்றது. 1966இல் புதிய சித்திரத் தேர் உருவாக்கப்ட்டது. தேர்முட்டி, தேர் தரிப்பிடம் என்பனவும் இக் காலத்தில் அமைக்கப்பட்டன.  
1982ஆம் ஆண்டு நான்காவது கும்பாபிஷேகம் நடைபெற்றது; 1998இல் ஐந்தாவது கும்பாபிஷேகம் நடைபெற்றது. 2010இல் கோயிலின் பிரதான வாயிலில் முன்னர் ஆரம்பிக்கப்பட்ட இராஜகோபுரம் அமைக்கும் பணிகள் மீளவும் ஆரம்பிக்கப்பட்டு தொடர்ந்து அதன் வேலைகள் நடைபெற்றுக் கொண்டிருக்கின்றன.  
2016 இல் இருந்து ஆலய முழுவதும் புணரமைப்பு வேலைகள் நடைபெற்று 2019 இல் மகா கும்பாவிஷேகம் நடைபெற்றது.
# பண்ணாகம் விசவத்தனை முருகன் கோயில்

## விழாக்கள்

பங்குனி மாதத்தில் வரும் பௌர்ணமியை தீர்த்த திருவிழாவாக கொண்டு வளர்பிறை முதல் பத்து நாட்கள் கொடியேற்றத்துடன் மகோஸ்சபம் ஆரம்பமாகும். சித்திரை மாத பூரணை,வைகாசி மாத வைரவ பொங்கல், வைகாசி விசாகம்,ஆடிச் செவ்வாய்,புரட்டாதிச் சனி,ஐப்பசி கந்தசஷ்டி,கார்த்திகை விளக்கீடு, மாதாந்த கார்த்திகை, மார்கழி திருவெம்பாவை,தைப் பூசம்,மாசி சிவராத்திரி போன்ற விசேட தினங்களும் சிறப்பு வழிபாடுகள் நடைபெறுகின்றன.  
இவ் ஆலயத்தில் நடைபெறும் விழாக்களின் போது அன்னதானம் வழங்குவதற்கென ஸ்ரீ முருகன் அன்னதான சபை என்ற அமைப்பு செயற்பட்டு வருகின்றது. இதற்கென ஆலயத்தின் முற்பகுதியில் பெரிய மண்டபமும் அமைக்கப்பட்டுள்ளது. இதனை நிர்வகிப்பதற்கென தனியான நிர்வாக கட்டமைப்பும் செயற்பட்டு வருகின்றது.  
பண்ணாக மான்மியம் - பண்டிதர் அ. ஆறுமுகம்.  
https://goo.gl/maps/qqj1WkTNYwqFjPdz8
# பூராடம் (பஞ்சாங்கம்)

**பூராடம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 20 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது பூராட நட்சத்திரக் கோணப் பிரிவுக்குள் இருக்கும் காலம் பூராட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூராடம் ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபதாவது நட்சத்திரமாகிய பூராடம் 253° 20'க்கும் 266° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூராட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுமையாக தனுசு இராசியில் அமைந்துள்ளது.
# பூராடம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி பூராட நட்சத்திரப் பிரிவின் பெயர் அப்பிரிவுக்குள் காணப்படும் தனு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட பூராடத்தின் (δ மற்றும் ε சாகிட்டேரீ) பெயரைத் தழுவியது. பூராடத்தின் சமசுக்கிருதப் பெயரான *பூர்வ ஆஷாட* *(Purva Ashadha)* என்பது "தொடக்க வெற்றி" அல்லது "வெல்ல முடியாதது" என்னும் பொருள் கொண்டது. இதன் அடையாளக் குறியீடு "விசிறி" அல்லது "முறம்" ஆகும்.
# பூராடம் (பஞ்சாங்கம்)

## சோதிடத்தில் பூராடம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூராட நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | வெள்ளி |  |
| --- | --- | --- |
| **தேவதை** | அபசு/ வருணன் |  |
| **தன்மை** | உக்கிரம் |  |
| **சாதி** | சத்திரிய சாதி |  |
| **கோத்திரம்** | புலத்தியர் |  |
| **பால்** | பெண் |  |
| **குணம்** | மனித குணம் |  |
| **இயற்கை மூலம்** | வாயு |  |
| **விலங்கு** | ஆண் குரங்கு |  |
| **பறவை** | பகண்டை |  |
| **மரம்** | வஞ்சி |  |
| **நாடி** | சுழுமுனை | } |
# உத்தராடம் (பஞ்சாங்கம்)

**உத்தராடம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 21 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தராட நட்சத்திரக் கோணப் பிரிவுக்குள் இருக்கும் காலம் உத்தராட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தராடம் ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்தோராவது நட்சத்திரமாகிய உத்தராடம் 266° 40'க்கும் 280° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தராட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதலாம் பாதம் தனு இராசியிலும் மற்ற மூன்று பாதங்களும் மகர ராசியிலும் அமைந்துள்ளன.
# உத்தராடம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தராட நட்சத்திரப் பிரிவின் பெயர் அப்பிரிவுக்குள் காணப்படும் தனு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட உத்தராடத்தின் (ζ மற்றும் σ சாகிட்டேரீ) பெயரைத் தழுவியது. உத்தராடத்தின் சமசுக்கிருதப் பெயரான *உத்தர ஆஷாட* *(Uttara Ashadha)* என்பது "பிந்திய வெற்றி" என்னும் பொருள் கொண்டது. இதன் அடையாளக் குறியீடு "யானைத் தந்த"மும் "கட்டில் பலகை"களும் ஆகும்.
# உத்தராடம் (பஞ்சாங்கம்)

## சோதிடத்தில் உத்தராடம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தராட நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | சூரியன் |  |  |  |
| --- | --- | --- | --- | --- |
| **தேவதை** | பத்து விசுவதேவர்கள் |  |  |  |
| **தன்மை** | நிலைத்த |  |  |  |
| **சாதி** | வைசிய சாதி |  |  |  |
| **கோத்திரம்** | புலகர் |  |  |  |
| **பால்** | பெண் |  |  |  |
| **குணம்** | மனித குணம் |  |  |  |
| **இயற்கை மூலம்** | வாயு |  |  |  |
| **விலங்கு** | ஆண் கீரி |  |  |  |
| **பறவை** | கரிக்குருவி |  |  |  |
| **மரம்** | பலா மரம் | **நாடி** | பிங்கலை | } |
# விக்கிப்பீடியா:முதற்பக்கக் கட்டுரைகள்/மே 1, 2011

**மிதவைவாழிகள்** அல்லது **அலைவாழிகள்** என்பவை நீர்நிலைகளிலோ நீர்பரப்புகளிலோ மிதந்து வாழும் உயிரினங்கள் ஆகும். இந்நீர்பரப்புகள் கடல்நீர், நன்னீர்ப் பரப்புகள் இரண்டுக்கும் பொதுவானதாகும். மிதவைவாழிகள் என வரையறுக்கப்படுவது அது வாழும் சூழ்நிலையை ஒத்து வரையறுக்கப்படுகின்றது. இவ்வரையரைக்கும் அதன் குணத்திற்கும் சம்பந்தமில்லை. இவை பெரும்பாலும் நீர்வாழ் பேருயிர்களுக்கு உணவாக பயன்படுகின்றன. இவற்றில் சிறிய பாக்டீரியாக்கள் முதல் பெரியதான சொறிமுட்டை வரை அடங்கியுள்ளன. மிதவைவாழிகள் பற்றற்று நீர்போன போக்கில் நகர்ந்துகொண்டே வாழக்கூடியது. இவைகளில் சில தனக்கு கொடுக்கப்பட்ட நகருறுப்புக்களை வைத்து நீரோட்டத்திற்கு செங்குத்தாக நகர்வதும் உண்டு. இவ்வாறு நீந்தும் உயிரானது சில நேரங்களில் பல தொலைவுகள் ஆழமாக நகரக்கூடியதாகவும் உள்ளது. இவைகளை மூன்றாக வகைப்படுத்துகின்றனர். மிதவைவாழியாக வாழும் காலத்தை வைத்தும், அதில் உள்ள உயிர்களின் தன்மைகளை வைத்தும் மற்றும் அதன் அளவுகளை வைத்தும் வரையறுக்கப்பட்டுள்ளன. இவை பெரும்பாலான மீன்களிற்கு உணவு ஆதலால் இவைகளைப் பயன்படுத்துவதால் மீன்வளர்ப்பில் அதிக லாபம் காண முடியும். *மேலும்..*
---  
**மாஞ்சேரி நாராயணன் நம்பியார்** (1919-2008) கிட்டத்தட்ட 60 ஆண்டுகளுக்கும் மேல் தமிழ்த் திரையுலகின் தலைசிறந்த நடிகர்களுள் ஒருவராகத் திகழ்ந்தார். கேரள மாநிலம் பிரித்தானிய இந்தியாவின் மலபார் மாவட்டத்தில் பெருவமூர் என்ற ஊரில் கேளு நம்பியார் என்பவருக்கு கடைசிக் குழந்தையாக பிறந்தார். நம்பியாரின் எட்டாவது வயதில் தந்தை இறக்கவே தமையனார் வசித்து வந்த உதகமண்டலத்துக்குக் குடி பெயர்ந்து 13 வயதிலேயே சென்னை நவாப் ராசமாணிக்கம் நாடகக் குழுவில் சேர்ந்து சேலம், மைசூர் எனச் சுற்றினார். ஆனாலும் நாடகங்களில் நடிக்க சந்தர்ப்பம் வரவில்லை. நாடகக் கம்பனியின் சமையலறையில் உதவியாளராகவே இருந்தார். நவாப் கம்பனியின் *ராம்தாஸ்* என்ற நாடகத்தை 1935 இல் பக்த ராம்தாஸ் என்ற பெயரில் திரைப்படமாக எடுத்தார்கள். இதன் படப்பிடிப்புக்காக பம்பாய் சென்றார்கள். நம்பியாரும் கூடவே சென்றார். இப்படத்தில் மாதண்ணா என்ற நகைச்சுவை வேடத்தில் நம்பியார் நடித்தார். இதுவே இவர் நடித்த முதல் திரைப்படமாகும். பல இடங்களிலும் சுற்றிவிட்டு தஞ்சாவூர் வந்தது நவாப்பின் நாடகக் குழு. 1944 இல் நவாப்பின் குழுவில் இருந்து விலகி டி. கே. கிருஷ்ணசாமியின் நாடகக் குழுவில் சேர்ந்து *கவியின் கனவு* நாடகத்தில் ராஜகுருவாக நடித்தார் நம்பியார். இதனையடுத்து ஜுபிட்டர் பிக்சர்சின் நான்கு படங்களுக்கு நம்பியார் ஒப்பந்தம் செய்யப்பட்டார். *மேலும்..*
# திருவோணம் (பஞ்சாங்கம்)

**திருவோணம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 22 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது திருவோண நட்சத்திரக் கோணப் பிரிவுக்குள் இருக்கும் காலம் திருவோண நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" திருவோணம் ஆகிறது.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்திரண்டாவது நட்சத்திரமாகிய திருவோணம் 280° 00'க்கும் 293° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் திருவோண நட்சத்திரத்தின் முதலாம், இரண்டாம், மூன்றாம், நான்காம் பாதங்கள்
அல்லது கால்கள் எனப்படுகின்றன. இந்த நட்சத்திரம் முழுவதும் மகர இராசிக்குள் அமைந்துள்ளது.
# திருவோணம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி திருவோண நட்சத்திரப் பிரிவின் பெயர் அப்பிரிவுக்குள் காணப்படும் அக்கிலா விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட திருவோணத்தின் (α, β and γ அக்குயிலய்) பெயரைத் தழுவியது. திருவோணத்தின் சமசுக்கிருதப் பெயரான *ஷ்ரவன* *(Shravana)* என்பது "கேட்டல்" என்னும் பொருள் கொண்டது. இதன் அடையாளக் குறியீடு "காது" ஆகும்.
# திருவோணம் (பஞ்சாங்கம்)

## சோதிடத்தில் திருவோணம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. திருவோண நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | சந்திரன் |  |
| --- | --- | --- |
| **தேவதை** | திருமால், சரசுவதி |  |
| **தன்மை** | அசையும் |  |
| **சாதி** | சூத்திர சாதி |  |
| **கோத்திரம்** | புலகர் |  |
| **பால்** | ஆண் |  |
| **குணம்** | தேவ குணம் |  |
| **இயற்கை மூலம்** | வாயு |  |
| **விலங்கு** | பெண் குரங்கு |  |
| **பறவை** | நாரை |  |
| **மரம்** | எருக்கு |  |
| **நாடி** | பிங்கலை | } |
# அவிட்டம் (பஞ்சாங்கம்)

**அவிட்டம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 23 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது அவிட்ட நட்சத்திரக் கோணப் பிரிவுக்குள் இருக்கும் காலம் அவிட்ட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" அவிட்டம் ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து மூன்றாவது நட்சத்திரமாகிய அவிட்டம் 293° 20'க்கும் 306° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் அவிட்ட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் இரண்டு பாதங்களும் மகர இராசியிலும் ஏனைய இரண்டும் கும்ப இராசியிலும் அமைந்துள்ளன.
# அவிட்டம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி அவிட்ட நட்சத்திரப் பிரிவின் பெயர் அப்பிரிவுக்குள் காணப்படும் டெல்பினசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட அவிட்டத்தின் (α முதல் δ டெல்பினி வரை) பெயரைத் தழுவியது. அவிட்டத்தின் சமசுக்கிருதப் பெயரான *தனிஸ்தா* *(Dhanishtha)* என்பது "ஆகக்கூடிய செல்வம் பொருந்தியது" என்னும் பொருள் கொண்டது. இதன் அடையாளக் குறியீடு "முரசு" ஆகும்.
# அவிட்டம் (பஞ்சாங்கம்)

## சோதிடத்தில் அவிட்டம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. அவிட்ட நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | செவ்வாய் |  |
| --- | --- | --- |
| **தேவதை** | வசு |  |
| **தன்மை** | அசையும் |  |
| **சாதி** | பஞ்சம சாதி |  |
| **கோத்திரம்** | புலகர் |  |
| **பால்** | பெண் |  |
| **குணம்** | இராட்சத குணம் |  |
| **இயற்கை மூலம்** | ஆகாயம் |  |
| **விலங்கு** | பெண் சிங்கம் |  |
| **பறவை** | பொன்வண்டு |  |
| **மரம்** | வன்னி |  |
| **நாடி** | சுழுமுனை | } |
# சதயம் (பஞ்சாங்கம்)

**சதயம்** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 24 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது சதய நட்சத்திரக் கோணப் பிரிவுக்குள் இருக்கும் காலம் சதய நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" சதயம் ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து நான்காவது நட்சத்திரமாகிய சதயம் 306° 40'க்கும் 320° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் சதய நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் கும்ப இராசியில் அமைந்துள்ளது.
# சதயம் (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி சதய நட்சத்திரப் பிரிவின் பெயர் அப்பிரிவுக்குள் காணப்படும் அக்குவாரியசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட அவிட்டத்தின் (γ அக்குவாரீ) பெயரைத் தழுவியது. அவிட்டத்தின் சமசுக்கிருதப் பெயரான *ஷத்தபிஷா* *(Shatabhisha)* என்பது "நூறு குணப்படுத்துபவர்கள்" அல்லது "நூறு பூக்கள்" என்னும் பொருள் கொண்டது. இதன் அடையாளக் குறியீடு "வெறும் வட்டம்" ஆகும்.
# சதயம் (பஞ்சாங்கம்)

## சோதிடத்தில் சதயம்

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. சதய நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | இராகு |  |
| --- | --- | --- |
| **தேவதை** | வருணன் |  |
| **தன்மை** | அசையும் |  |
| **சாதி** | சங்கர சாதி |  |
| **கோத்திரம்** | கிருது |  |
| **பால்** | அலி |  |
| **குணம்** | இராட்சத குணம் |  |
| **இயற்கை மூலம்** | ஆகாயம் |  |
| **விலங்கு** | பெண் குதிரை |  |
| **பறவை** | அண்டங்காக்கை |  |
| **மரம்** | கடம்பு |  |
| **நாடி** | இடை | } |
# பூரட்டாதி (பஞ்சாங்கம்)

**பூரட்டாதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 25 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது பூரட்டாதி நட்சத்திரக் கோணப் பிரிவுக்குள் இருக்கும் காலம் பூரட்டாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூரட்டாதி ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஐந்தாவது நட்சத்திரமாகிய பூரட்டாதி 320° 00'க்கும் 333° 20'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூரட்டாதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதல் மூன்று பாதங்களும் கும்ப இராசியிலும் நான்காவது பாதம் மீன இராசியிலும் அமைந்துள்ளன.
# பூரட்டாதி (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி பூரட்டாதி நட்சத்திரப் பிரிவின் பெயர் அப்பிரிவுக்குள் காணப்படும் பெகாசசு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட பூரட்டாதியின் (α மற்றும் β பெகாசி) பெயரைத் தழுவியது. பூரட்டாதியின் சமசுக்கிருதப்பெயரான *பூர்வ பத்ரபாத* *(Purva Bhadrapada)* என்பது "முதல் ஆசீர்வதிக்கப்பட்ட பாதங்கள்" என்னும் பொருள் கொண்டது. இதன் அடையாளக் குறியீடு "வாள்", "கட்டிலின் இரண்டு கால்கள்", "இரண்டு முகங்கள் கொண்ட மனிதன்" என்பன.
# பூரட்டாதி (பஞ்சாங்கம்)

## சோதிடத்தில் பூரட்டாதி

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூரட்டாதி நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | வியாழன் |  |
| --- | --- | --- |
| **தேவதை** | அஜபாத |  |
| **தன்மை** | உருத்திரமான |  |
| **சாதி** | கள்ளர் சாதி |  |
| **கோத்திரம்** | கிருது |  |
| **பால்** | ஆண் |  |
| **குணம்** | மனித குணம் |  |
| **இயற்கை மூலம்** | ஆகாயம் |  |
| **விலங்கு** | ஆண் சிங்கம் |  |
| **பறவை** | உள்ளான் |  |
| **மரம்** | தேமா |  |
| **நாடி** | இடை | } |
# பூரட்டாதி (பஞ்சாங்கம்)

## பூரட்டாதி நட்சத்திரக்கோயில்

- ரங்கநாதபுரம் திருவானேஷ்வர் திருக்கோயில்
# உத்தரட்டாதி (பஞ்சாங்கம்)

**உத்தரட்டாதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 26 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தரட்டாதி நட்சத்திரக் கோணப் பிரிவுக்குள் இருக்கும் காலம் உத்தரட்டாதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தரட்டாதி ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஆறாவது நட்சத்திரமாகிய உத்தரட்டாதி 333° 20'க்கும் 346° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தரட்டாதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் மீன இராசியில் அமைந்துள்ளது.
# உத்தரட்டாதி (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தரட்டாதி நட்சத்திரப் பிரிவின் பெயர் அப்பிரிவுக்குள் காணப்படும் பெகாசசு விண்மீன் கூட்டத்திலும் ஆன்ட்ரோமெடா விண்மீன் கூட்டத்திலும் காணப்படும் இரண்டு நட்சத்திரங்களைக் கொண்ட உத்தரட்டாதியின் (γ பெகாசி மற்றும் α ஆன்ட்ரோமெடாய்) பெயரைத் தழுவியது. உத்தரட்டாதியின் சமசுக்கிருதப்பெயரான *உத்தர பத்ரபாத* *(Uttara Bhadrapada)* என்பது "இரண்டாவது ஆசீர்வதிக்கப்பட்ட பாதங்கள்" என்னும் பொருள் கொண்டது. இதன் அடையாளக் குறியீடு "கட்டிலின் இரண்டு கால்கள்", அல்லது "இரட்டையர்" ஆகும்.
# உத்தரட்டாதி (பஞ்சாங்கம்)

## சோதிடத்தில் உத்தரட்டாதி

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தரட்டாதி நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | சனி |  |
| --- | --- | --- |
| **தேவதை** | அபிபுத்னு |  |
| **தன்மை** | நிலைத்த |  |
| **சாதி** | சத்திரிய சாதி |  |
| **கோத்திரம்** | கிருது |  |
| **பால்** | ஆண் |  |
| **குணம்** | மனித குணம் |  |
| **இயற்கை மூலம்** | ஆகாயம் |  |
| **விலங்கு** | பெண் மாடு |  |
| **பறவை** | கோட்டான் |  |
| **மரம்** | வேம்பு |  |
| **நாடி** | சுழுமுனை | } |
# உத்தரட்டாதி (பஞ்சாங்கம்)

## உத்தரட்டாதி நட்சத்திரக்கோயில்

- தீயத்தூர் சகஸ்ரலட்சுமீஸ்வரர் திருக்கோயில்
# ரேவதி (பஞ்சாங்கம்)

**ரேவதி** என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 27 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது ரேவதி நட்சத்திரக் கோணப் பிரிவுக்குள் இருக்கும் காலம் ரேவதி நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" ரேவதி ஆகும்.  
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்து ஏழாவது நட்சத்திரமாகிய ரேவதி 346° 40'க்கும் 360° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் ரேவதி நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரம் முழுவதும் மீன இராசியில் அமைந்துள்ளது.
# ரேவதி (பஞ்சாங்கம்)

## பெயரும் அடையாளக் குறியீடும்

இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி ரேவதி நட்சத்திரப் பிரிவின் பெயர் அப்பிரிவுக்குள் காணப்படும் மீன விண்மீன் கூட்டத்தில் காணப்படும் நட்சத்திரமான ரேவதியின் (ζ Piscium) பெயரைத் தழுவியது. ரேவதியின் சமசுக்கிருதப்பெயரான *ரேவதி* *(Revati)* என்பது "வளம் பொருந்தியது" என்னும் பொருள் கொண்டது. இதன் அடையாளக் குறியீடுகள் "மீன்", "முரசு" என்பனவாகும்.
# ரேவதி (பஞ்சாங்கம்)

## சோதிடத்தில் ரேவதி

### இயல்புகள்

இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. ரேவதி நட்சத்திரத்துக்குரிய மேற்படி இயல்புகள் பின்வருமாறு:  
| **கோள்** | புதன் |  |
| --- | --- | --- |
| **தேவதை** | பூசண் |  |
| **தன்மை** | மென்மை |  |
| **சாதி** | வைசிய சாதி |  |
| **கோத்திரம்** | கிருது |  |
| **பால்** | பெண் |  |
| **குணம்** | தேவ குணம் |  |
| **இயற்கை மூலம்** | ஆகாயம் |  |
| **விலங்கு** | பெண் யானை |  |
| **பறவை** | வல்லூறு |  |
| **மரம்** | இருப்பை |  |
| **நாடி** | பிங்கலை | } |
# ரேவதி (பஞ்சாங்கம்)

## ரேவதி நட்சத்திரக்கோயில்

- திருச்சி காருகுடி கைலாசநாதர் திருக்கோயில்
# ஏர்ல் குணசேகர

** ஏர்ல் குணசேகர ** (*Earl Gunasekara* , பிறப்பு: சூலை 12, 1960), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் பொலன்னறுவைமாவட்டத்திலிருந்து மக்களால் தெரிவு செய்யப்பட்ட உறுப்பினர். பெருந்தோட்ட கைத்தொழில் பிரதி அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# ஏர்ல் குணசேகர

## வாழ்க்கைக் குறிப்பு

49/1, வோர்ட் பிளேஸ், கொழும்பு 07 இல் வசிக்கும் இவர் பௌத்தமதத்தைச் சேர்ந்தவர், வணிகம்.
- ஏர்ல் குணசேகர
# சரண குணவர்தன

** சரண குணவர்தனா ** (Sarana Gunawardena, பிறப்பு: ஏப்ரல் 28, 1964), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கம்பஹாமாவட்டத்திலிருந்து மக்களால் தெரிவு செய்யப்பட்ட உறுப்பினர். பெற்றோலியத்துறை பிரதி அமைச்சர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# சரண குணவர்தன

## வாழ்க்கைக் குறிப்பு

15, விஜயராம மாவத்தை, கம்பஹாவில் வசிக்கும் இவர் பௌத்தமதத்தைச் சேர்ந்தவர், வணிகர்.
- சரண குணவர்தனா
# வெட்டுமானக் கோயில்

எனப்படும் வெட்டுமானக் கோயில்]]
தனிப் பாறை ஒன்றிலிருந்து தேவையற்ற பகுதிகளை வெட்டி எடுப்பதன் மூலம் அமைக்கப்படும் கோயில் **வெட்டுமானக் கோயில்** என்று அழைக்கப்படுகின்றது. கற்களை அடுக்கிக் கோயில்களைக் கட்டும் முறை அறிமுகமாவதற்கு முன்னர் வெட்டுமானக் கோயில்கள் அமைக்கப்பட்டன. கற்களை அடுக்கிக் கட்டும் கோயில் கட்டுமானக் கோயில் ஆகும். வெட்டுமானக் கோயில்களை அமைப்பது கடினமானதும், அமைப்பதற்கு அதிக காலம் எடுப்பதுமானதும் ஆகும். இக்கோயில்களை எல்லா இடங்களிலும் அமைக்க முடியாது. ஏற்ற பாறைகள் இருக்கும் இடங்களில் மட்டுமே அமைக்க முடியும். அமைத்துக்கொண்டிருக்கும்போது ஏதாவது பிழைகள் ஏற்பட்டால் முழுக் கோயிலுமே பயன்படாதது ஆகிவிடும்.
# வெட்டுமானக் கோயில்

## எடுத்துக்காட்டுகள்

கழுகுமலையில் உள்ள வெட்டுவான் கோயில் வெட்டுமானக் கோயிலுக்கு எடுத்துக்காட்டாக உள்ளது. ஒரு பகுதியில், 7.50 மீட்டர் ஆழத்துக்குச் சதுரமாக வெட்டி எடுத்து, அதன் நடுப்பகுதியைக் கோவிலாகச் செதுக்கி உள்ளனர். 8 ஆம் நூற்றாண்டில் பாண்டிய மன்னர்களால் கட்டப்பட்ட இக் கோயில் முற்றுப் பெறாத நிலையிலேயே உள்ளது.
# சந்திரஸ்ரீ கஜதீரா

** சந்திரஸ்ரீ கஜதீரா ** (Chandrasiri Gajadeera, பிறப்பு: பெப்ரவரி 26, 1946), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் மாத்தறைமாவட்டத்திலிருந்து மக்களால் தெரிவு செய்யப்பட்ட உறுப்பினர். புனருத்தாபனம் மற்றும் சிறைச்சாலை சீர்த்திருத்த அமைச்சர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
# சந்திரஸ்ரீ கஜதீரா

## வாழ்க்கைக் குறிப்பு

CD 90, கிரீகோரியஸ் வீதி, கொழும்பு 07 இல் வசிக்கும் இவர் பௌத்தமதத்தைச் சேர்ந்தவர், சட்டத்தரணி.  
- சந்திரஸ்ரீ கஜதீரா
# ஸ்ரீபால கமலாத்

** ஸ்ரீபால கமலாத் ** (Siripala Gamalath, பிறப்பு: சூலை 18, 1952), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் பொலன்னறுவை மாவட்டத்திலிருந்து மக்களால் தெரிவு செய்யப்பட்ட உறுப்பினர். காணி மற்றும் காணி அபிவிருத்தி பிரதி அமைச்சர். சுதந்திர இலங்கையின் 13வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார்.
# ஸ்ரீபால கமலாத்

## வாழ்க்கைக் குறிப்பு

79/5/3, ஹைபார்க் ரெசிடன்ஸ், ஹைட்பார்க் கோனர், கொழும்பு 02 இல் வசிக்கும் இவர் பௌத்தமதத்தைச் சேர்ந்தவர், வணிகர்.  
- ஸ்ரீபால கமலாத்
# டோனி மாரிசன்

**தோனி மாரிசன்** (**ரொனி மொறிசன்**, *Toni Morrison*, பெப்ரவரி 18, 1931 – ஆகத்து 5, 2019) 1993 இல் இலக்கியத்துக்கான நோபல் பரிசு பெற்ற அமெரிக்கப் பெண் நாவலாசிரியர் ஆவார். இவர் புனைகதை இலக்கியத்துக்கான 1988ற்கான புலிற்சர் பரிசும் பெற்றவர் என்பது குறிப்பிடத்தக்கது. தனது மகனுடன் இணைந்து சிறுவர்களுக்கான பல நூல்களையும் பதிப்பித்துள்ளார்.
# டோனி மாரிசன்

## இறப்பு

மோரிசன் 2019 ஆம் ஆண்டில் ஆகத்து 5 இல் நியூயார்க் நகரத்தின் தி பிராங்ஸில் உள்ள மான்டிபியோர் மருத்துவமனையில் நிமோனியாவினால் பாதிக்கப்பட்டு 88வது வயதில் இறந்தார்.
# டோனி மாரிசன்

## படைப்புகள்

### புதினங்கள்

- நீல நிற கண் (The Bluest Eye-1970)
- சூலா (Sula - 1973)
- சாலமனின் பாடல் (Song of Solomon - 1977)
- தார் குழந்தை ( Tar baby - 1981)
- அன்பிற்குரிய (Beloved - 1987)
- ஜாஸ் (Jazz - 1992)
- சொர்க்கம் (Paradise - 1998)
- அன்பு (Love - 2003)
- ஒரு மன்னிப்பு (A Mercy - 2008)
# டோனி மாரிசன்

## படைப்புகள்

### சிறுவர்களுக்கான நூல்கள்

- பெரிய பெட்டி (The Big Box - 1999)
- இழிவான மக்களின் புத்தகம் (The book of mean people - 2002)
- சிங்கமா அல்லது எலியா? (The lion or the mouse? -2003)
- எறும்பா அல்லது வெட்டுக்கிளியா? (The ant or the grasshopper? - 2003)
- கசகசாச் செடியா அல்லது பாம்பா? (The poppy or the snake? - 2004)
# விக்கிப்பீடியா:ஆலமரத்தடி/தொகுப்பு52

## பாராட்டுகள்

- 30,000 கட்டுரைகளைத் தாண்டியது ஒரு மிகப்பெரும் அரியசெயல். பெரு மகிழ்ச்சி ஊட்டுகின்றது. உழைத்த விக்கியர்களை எவ்வளவு புகழ்ந்தாலும் தகும். புன்னியாமீன் அவர்களோடு மிகப்பலரையும் உளமார பாராட்ட வேண்டும். பலவும் குறுங்கட்டுரையாக உள்ளதாக சிலர் கூறுவதை நம்மில் மிகப்பலரும் அறிவோம். ஆனால் உலகமொழிகளின் வரிசையில் சராசரி கட்டுரையின் நீளம் (mean bytes of articles) என்னும் தர அளவீட்டில் தமிழ் விக்கிப்பீடியா 10 ஆவது இடத்தில் இருப்பது குறிப்பிடப்பட வேண்டும். இத் தர அளவீட்டில் தொடர்ந்து நாம் முன்னேறி வந்துள்ளோம். உலக மொழிகளில் முதல் 10 ஆவது இடத்தில் இருப்பது வரவேற்கப்பட வேண்டிய ஒன்று. உண்மை, நம்மிடம் இப்பொழுது 30,243 கட்டுரைகள்தாம் உள்ளன. ஆங்கில விக்கிப்பீடியா 30,000 கட்டுரைகளை எட்டிய போது (ஏப்பிரல் 2002 இல் ஓராண்டில் அவர்கள் எட்டினார்கள்) அதன் சராசரி கட்டுரையின் நீளம் 1593 பைட்டுதான். (ஆனால் தமிழ் 30 ஆயிரத்தை எட்ட ஏழாண்டுகள் ஆயின). இடாய்ச்சு மொழி விக்கி (செருமன்) அக்டோபர் 2003 இல் 32 ஆயிரம் கட்டுரைகளை எட்டிய போது கட்டுரையின் சராசரி நீளம் 1463 பைட்டுகள். பிரான்சிய விக்கி மார்ச்சு 2004 இல் 31 ஆயிரம் கட்டுரைகளை எட்டியபோது கட்டுரையின் சராசரி நீளம் 1497 பைட்டு. எனவே தமிழ் விக்கி உலக மொழிகள் வரிசையில் இன்று 10 ஆவது இடத்தில் கட்டுரையின் சராசரி நீளம் 3300+ பைட்டு அளவுடன் இருப்பது குறைகூறத்தக்கது அல்ல. தமிழ் விக்கி இன்னும் நூற்றுக்கணக்கான வழிகளில் முன்னேற வேண்டும் என்பதைத் தொடர்ந்து பங்களிக்கும் மிகப்பலரும் உணர்வதே. இதுகாறும் அடைந்துள்ள முன்னேற்றம் மிகப் பெருமை வாய்ந்ததே என் கணிப்பில்!--செல்வா 21:56, 15 ஏப்ரல் 2011 (UTC)  
- அருமையான தகவல்கள் செல்வா. என்னுடைய சிறிய பங்களிப்பும் இதில் அடக்கம் என்று எண்ணும்போது உள்ளம் பூரிப்படைகிறது. தங்களைப் போன்ற கல்விமான்களும் பெரியோர்களும் இருக்கும் இத்தகு ஓர் அவையில் நானும் ஓரிருக்கையைப் பெற்றிருக்கிறேன் என்றெண்ணும் போது மகிழ்ச்சி வெள்ளம் பெருக்கெடுக்கிறது. <math>30,000</math> என்பது வெறும் எண்ணிக்கையன்று. அது பலதுறை பயில்வான்களின் பன்னாள் உழைப்பு. (:***I feel proud to be a Tamil Wikipedian***:)
:சூர்ய பிரகாசு.ச.அ.<sup>உரையாடுக...</sup> 08:14, 16 ஏப்ரல் 2011 (UTC)
:*சூரியப்பிரகாசு, உங்களைப் போன்ற நல்லிளைஞர்கள் இருப்பதாலும், காலம் காலமாக உங்களைப் போன்றவர்கள் மேன்மேலும் வரவேண்டும் என்பதாலுமே நாம் யாவரும் சேர்ந்துழைக்கின்றோம். நான் மேலே சுட்டிய தகவல்களை http://stats.wikimedia.org/EN/TablesWikipediaTA.htm என்னும் தளத்தில் இருந்தே பெற்றேன். தக்கவாறு மொழியை மாற்றி, தேவையான தகவல்களைப் பெறலாம். உங்கள் பங்களிப்பு சிறியது அன்று!! .. முன் எடுத்துக்காட்டான அரிய படைப்புகள்!! இதனை ஏதோ முகமனுக்காகக் நான் கூறவில்லை. எத்தனை மாணவர்கள் உங்களைப்போல் இப்படி ஆக்கம் அளித்துள்ளார்கள், அதுவும் தன்னலம் இல்லாமல் என்று பார்த்தால் தெரியும்! இயன்றவாறு இடைவிடாது பங்களியுங்கள், உங்கள் பங்களிப்புகள் நற்பயன் நல்கும்!! --செல்வா 17:46, 16 ஏப்ரல் 2011 (UTC)  
:: ஆங்கில விக்கியில் பைட் எண்ணிக்கையும், தமிழ் விக்கியின் பைட் எண்ணிக்கையும் நேரடியாக ஒப்புட முடாது என்று நினைக்கிறன். ஆங்கிலத்தில் ஒரு எழுத்துக்கு ஒரு பைட், ஆனால் தமிழுக்கு ஒரு எழுத்துக்குப் பல பைட்டுக்கள் வரலாம். --Natkeeran 20:51, 19 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## தமிழர் காலக்கணிப்பீடும், பழங்கால இலங்கை காலக்கணிப்பீடும்

தமிழர் காலக்கணிப்பு முறையின் படி சித்திரை முதலாம் திகதி (ஏப்ரல் 14 அல்லது 15ம் திகதிகளில்) ஆண்டுப்பிறப்பு தொடங்குகிறது. அதையே தமிழர் புத்தாண்டாகக் கொண்டாடி வந்தோம். (அன்மையில் தைப்புத்தாண்டு உருவாக்கம் வேறு) தமிழர் காலக்கணிப்பு முறைதான் இலங்கையிலும் இருந்தது என்றும், " சிங்களப் புத்தாண்டு என்று ஒன்று இல்லை. சிங்களவர் கொண்டாடுவது தமிழர் புத்தாண்டையே ஆகும். அதனாலேயே அவர்கள் தமிழ் சிங்களப் புத்தாண்டு என அழைக்கின்றனர்." நான் பேச்சு பக்கத்தில் குறிப்பிட்டிருந்தேன்.  
மகாவம்சத்தின் தொடக்கத்தில் பௌத்தர் நிர்வாணம் அடைந்த நாளை **விசாக** மாதம் எனக்குறிக்கப்பட்டுள்ளது.  
இந்த "விசாக" மாதம் எந்த ஆண்டு கணிப்புக்குறியவை எனப் பார்த்ததில் வில்லெம் கெய்கர் 1912ம் ஆண்டு வெளியிட்ட மகாவம்சத்தில் (அத்தியாயம் 1, பக்கம் 2) ஒரு பட்டியல் உள்ளது. இந்த மாதப் பட்டியலை சற்று ஆய்ந்து பார்த்தால், அது தமிழ் மாதப் பட்டியலின் மாற்று வடிவம் என்பதை ஒப்பு நோக்கலாம்.  
| பாளி மாதம் | தமிழ் மாதம் | விளக்கம் |
| --- | --- | --- |
| Citta | சித்திரை | தமிழர், சிங்களப் புத்தாண்டு |
| Vesakha | வைகாசி | புத்தர் நிர்வாணம் அடைந்த மாதம் |
| Jettha | ஆணி |  |
| Asalha | ஆடி |  |
| Savana | ஆவணி |  |
| Potthapada | புரட்டாதி |  |
| Assayuja | ஐப்பசி |  |
| Kattika | கார்த்திகை |  |
| Maggasira | மார்கழி |  |
| Phussa | பூசம் | (தை) பூசம் |
| Magha | மாசி |  |
| Phagguna | பங்குனி |  |  
இங்கே இடப்பட்டிருக்கும் பெயர்கள், தமிழ் பெயர்களின் ஒலிப்பில் இருந்து சற்று மாறுபட்டதாக மட்டுமே உள்ளன. அதுவும் தமிழில் இருந்து பௌத்த பிக்குகளால் பாளி மொழியில் எழுதப்பட்டு, பின்னர் பாளியில் இருந்து ஆங்கிலத்திற்கு மொழி மாற்றும் போது இவ்வாறான மாற்றங்கள்/திரிபுகள் ஏற்படுவது இயல்பாகவே இருக்கும். இன்னும் சிலர் சித்திரை ஆண்டுப் பிறப்பு கொண்டாட்டம் 10ம் நூற்றாண்டு அளவிலேயே தோன்றியிருக்கலாம் எனக் கூறுகின்றனர். ஆனால் தமிழ் மாதப் பெயர் வழங்கல் முறை கி. மு 3ம் நூற்றாண்டுகளுக்கு முன்னரே இலங்கை பௌத்த பிக்குகளால் குறித்து வைக்கப்பட்டுள்ளவற்றின் ஊடாக உள்ளது என்பதன் அடிப்படையில், மிகப் பழங்காலம் தொட்டே தமிழரின் காலக்கணிப்பு முறை இருந்துள்ளது என்பதை கணிக்க முடிகிறது. அதேவேளை பௌத்தம் இலங்கைக்கு அறிமுகமாகும் முன்னரே இலங்கை அனுராதப்புரத்தில் தமிழர் மாத கணிப்பு முறையே இருந்துள்ளது என்பதையும் உறுதிப்படுத்திக்கொள்ள முடிகிறது. (அங்கு வாழ்ந்தவர்களும் ஆட்சி அமைத்தவர்களும் தமிழர்களாகவே இருக்க முடியும் என்பதற்கு இதனை ஒரு சான்றகவும் கொள்ளலாம்.) தற்போதும் இலங்கை சிங்களவர்கள் புத்தாண்டாக, தமிழர் புத்தாண்டையே கொண்டாடி வருகின்றனர் என்பது இன்னொரு சான்று. --HK Arun 09:32, 8 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## When I was a boy everybody spoke it..it might die with me.

- When I was a boy everybody spoke it..it might die with me.
--Natkeeran 16:45, 14 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## Culture trumps biology in language development, study argues

- Culture trumps biology in language development, study argues
--Natkeeran 16:46, 14 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## நோய் அறிகுறிகள்

பொதுவாக நோய் அறிகுறிகள் என்று தமிழில் பயன்படுத்தப்படுகின்றது. காய்ச்சல், தலைவலி, இதயமுணுமுணுப்பு, போன்றவை இவற்றுள் அடங்கினாலும் ஆங்கிலத்தில் இதை Symptoms & Signs என்பர்.
Symptoms என்றால் நோயாளியால் உணரப்படும் நோயின் குறிகள், signs என்றால் மருத்துவரால் அறியப்படும் குறிகள்.
தமிழில் உள்ள அகரமுதலிகளில் Symptoms என்றாலும் சரி, signs என்றாலும் சரி நோய் அறிகுறிகள் என்று பொதுவாகப் பயன்படுத்தப்பட்டு வருகின்றது, எனவே எனது பரிந்துரையின்படி
- Symptoms : நோய் உணர்குறி (நோயாளியால் உணரப்படுவதால்...)
- Signs : நோய் அறிகுறி (மருத்துவரால் அறியப்படுவதால்...)
:என்று அனைத்து மருத்துவக்கட்டுரைகளிலும் காலப்போக்கில் மாற்ற வேண்டும் என்றும் பரிந்துரைகின்றேன். Symptoms & Signs என்று தனித்தனியாக சில இடங்களில் கொடுக்கவேண்டி உள்ளது. அனைத்துலக நோய்கள் வகைப்பாடு - 10 பட்டியல் முழுமை பெறவும் வார்ப்புரு ஒன்றைத் தமிழாக்கம் செய்யவும் இது அவசியமாகின்றது. உங்கள் பரிந்துரைகள், கருத்துக்கள்?--சி. செந்தி 13:24, 16 ஏப்ரல் 2011 (UTC)
இதுபற்றி நான் பல நாட்கள் யோசித்திருக்கின்றேன். ஆனால் எனக்கு இவற்றை சரியாக வேறுபடுத்திப் பெயரிட முடியவில்லை. உங்கள் பரிந்துரைகள் மிகவும் ஏற்புடையவையாகவே தோன்றுகின்றன. மிகவும் நன்றி செந்தி. --கலை 13:26, 16 ஏப்ரல் 2011 (UTC)  
:”நோய் அடையாளம்” என்று "signs" ஐக் குறிக்க இயலுமா? .--சோடாபாட்டில்<sup>உரையாடுக</sup> 13:43, 16 ஏப்ரல் 2011 (UTC)  
**அறிகுறி** (ஒன்று இதுவா என தெரிந்துக்கொள்வதற்கான ஆரம்ப நிலை)
**அடையாளம்** (ஒன்று இதுதான் என தெரியும் முழுமையான நிலை) அந்த வகையில் செந்தியின் சொற்கள் பொருத்தமானவை. --HK Arun 14:30, 16 ஏப்ரல் 2011 (UTC)  
- செந்தியின் பரிந்துரைகள் மிக நன்று! நோய்க்குறி என்பதற்கு ஈடான ஆங்கிலச் சொல் என்ன? உணர்குறி, அறிகுறி இரண்டுமே ஏறத்தாழ ஒரே பொருள் கொண்டவையே (symptoms and signs also have very similar meanings). யார் உணர்கிறார்கள், யார் அறிகிறார்கள் என்பதைக் கொண்டு பொருள் மாறுபடக்கூடும். நோயாளியே சில உடல் நிலைகளை தான் உணரும் உணர்வாக உணரமுடியும் (காந்துகின்றது, எரிகின்றது, வலிக்கின்றது, குமட்டல் ஏற்படுகின்றது..), ஆனால் கொப்புளம் உள்ளது, சிவந்து உள்ளது போன்றவற்றையும், பிறவற்றையும் அது சுட்டும் நிலையை அறிந்தவர் அறியத்தக்கனவாக இருப்பது அறிகுறி (மருத்துவர் அறியத்தக்க அறிகுறி, நோய் அறிகுறி) என்று கொள்ளலாம். ஆனால் இப்படி வலித்தால் இன்னது என்று நோயாளிகளும் நோயை (தன் போக்காக, இது தவறானதாகவும் அமையலாம்) அறிந்துகொள்ள உதவும். ஆகவே *அறிகுறி, உணர்குறி* என்பனவற்றை வழக்கால் இது இன்னது என்று துறைவழக்காக வேறுபடுத்திக் கொள்ளுதல் வேண்டும். --செல்வா 17:45, 16 ஏப்ரல் 2011 (UTC)  
- நோய் உணர்குறி, நோய் அறிகுறி என்று வேறுபடுத்துவது மிக்க நன்று. சொற்தேர்வுக்குப் பாராட்டுகள்!--பவுல்-Paul 18:23, 16 ஏப்ரல் 2011 (UTC)
:::அனைவருக்கும் மிக்க நன்றிகள்...--சி. செந்தி 19:59, 17 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## Bab-el-Mandeb (பாப்-எல்-மான்டெப்)நீரிணை:

Bab-el-Mandeb (பாப்-எல்-மான்டெப்)நீரிணை:  
இது செங்கடலை,ஏடன் வளைகுடாவோடும்,அரபியன் கடலோடும் இனைப்பதோடு ஜிபொஊடி(Djibouti),எரிட்ரி,ஏமன் ஆகிய நாடுகளை எல்லைகளாகக் கொண்டது.இது கிழக்கு ஆப்பிரிக்காவிலிருந்து அரபியன் பெனின்சுலாவை பிரிக்கிறது.பாப்-எல்-மான்டெப் என்பதற்கு அராபி மொழியில் "கண்ணீர் கதவு"(Gate of Tears)பொருளாகும்.ஏனென்றால் இந்த குறுகலான நீரிணை வழியாக கப்பலை செலுத்துவது என்பது கப்பல் மாலுமிக்கு பெரும் கடினமான செயலாகும்.
# விக்கிப்பீடியா:ஆலமரத்தடி/தொகுப்பு52

## Marcin Jakubowski: Open-sourced blueprints for civilization

Marcin Jakubowski: Open-sourced blueprints for civilization
--Natkeeran 03:07, 18 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## விக்கிப்பீடியா வளாகத் தூதுவர்

ஆங்கில விக்கியில் விக்கி வளாகத் தூதுவர் பணிக்கான விண்ணப்பம் குறித்த அறிவிப்பு இருந்ததைக் கண்டு மகிழ்வுற்றேன். தற்போதைக்கு பூனாவை மையப்படுத்தி நிகழ்த்தப்படும் இது இந்தியாவின் பிற பகுதிகளிலும் நடைமுறைப்படுத்தப்பட உள்ளது. சட்டக்கல்லூரி, பொறியியல் கல்லூரி, கலைக்கல்லூரி, கால்நடை மருத்துவம், மருத்துவக் கல்லூரி (ஆங்கிலம், சித்தா, ஆயுர்வேதம்) எனப் பல கல்லூரிகளிலும் உள்ள பயனர்கள் இவ்வாய்ப்பைப் பயன்படுத்திக் கொள்வர் என நம்புகிறேன். புதுச்சேரியில் ஏதாவது மருத்துவக் கல்லூரியில் பணியில் சேருங்கால் நானும் வளாகத் தூதுவராகச் செயல்பட ஆர்வமாய் உள்ளேன்.--மரு. பெ. கார்த்திகேயன் (karthi.dr) 05:24, 18 ஏப்ரல் 2011 (UTC)  
இந்தியாவில் உள்ள பயனர்கள் தாம் கல்லூரி மற்றும் பல்கலைக்கழகங்களில் இணைந்திருப்பின் இப்பணியில் தம்மை இணைத்துக் கொள்ளலாம். எதிர்காலத்தில் இலங்கையிலும் இத்தகைய முன்னெடுப்புக்களை செயற்படுத்துவது பயனுடையது.--சஞ்சீவி சிவகுமார் / <sup>உரையாடுக</sup> 06:01, 18 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## தினத்தந்தியில் விக்கிப்பீடியா பற்றி!

தமிழகத்தில் வெளிவரும் நாளிதழான தினத்தந்தியில் இணைப்பாக திங்கள் கிழமை தோறும் வரும் மாணவர் ஸ்பெஷல் என்ற இணைப்பிதழில் விக்கிப்பீடியா குறித்து ஆங்காங்கைச் சேர்ந்தவர் ஒருவர் எழுதத் தொடங்கியுள்ளார். வரும் வாரங்களில் விக்கிப்பீடியா குறித்து பல செய்திகள் எழுத உள்ளதாக அறிமுகக் கட்டுரையில் கூறியுள்ளார். தமிழ் விக்கிப்பீடியாவைக் குறித்தும் ஒரு சிறு அறிமுகம் கொடுத்துள்ளார். வாய்ப்பு கிடைக்கும் நண்பர்கள் படிக்கவும், விக்கிப்பீடியாவைப் பற்றி அறிய பலருக்கும் இது உதவலாம்.
--சூர்ய பிரகாசு.ச.அ.<sup>உரையாடுக...</sup> 10:15, 18 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## விக்கிப்பீடியா விடுப்பு!

பருவத் தேர்வுகள் துவங்கிவிட்ட காரணத்தினால் இனியாவது படிக்கத் துவங்க வேண்டும். எனவே இனி மே மாத இறுதியில் தான் விக்கிப்பீடியா பக்கம் வரமுடியும். உதவி தேவைப்படுவோர் <big>0091 8148446213</big> என்ற எண்ணில் என்னைத் தொடர்பு கொள்ளவும்! உதவக் காத்திருக்கிறேன்!!  
இப்போதைக்கு என் வேலைகள் எல்லாவற்றையும் முடித்துவிட்டேன். மே மாத இறுதி வரை முதற்பக்கப் படங்கள் அணியமாக உள்ளன. எனவே, முதற்பக்க இற்றைப்படுத்துனர்கள் அப்பகுதி பற்றிக் கவலைப் பட வேண்டாம். போய் வருகிறேன் நண்பர்களே! உங்களையெல்லாம் ஒரு மாதகாலம் பிரிகிறேன் என்ற சிறிய மனவருத்தத்தோடு செல்கிறேன்!!
- சூர்ய பிரகாசு.ச.அ.<sup>உரையாடுக...</sup> 18:25, 18 ஏப்ரல் 2011 (UTC)  
:தேர்வுகளை கவனமாக எழுதுங்கள். எளிதான வினாத்தாள் அமைய என் வாழ்த்துக்கள் :-)--சோடாபாட்டில்<sup>உரையாடுக</sup> 04:24, 19 ஏப்ரல் 2011 (UTC)  
- தேர்வுகள் எளிதான அமைய பிரார்த்திக்கிறேன் சூர்ய பிரகாசு, வெற்றிபெற என் வாழ்த்துக்கள். போய் வாருங்கள். மீண்டும் சந்திப்போம்--P.M.Puniyameen 05:22, 19 ஏப்ரல் 2011 (UTC)  
கடுமையாகப் பயிற்சி செய்தால் எளிமையாக தாக்கிவிடலாம்.வாழ்த்துக்கள்--சஞ்சீவி சிவகுமார் / <sup>உரையாடுக</sup> 08:34, 19 ஏப்ரல் 2011 (UTC)  
சூர்யா, உயர்மதிப்பெண் பெற்று தேர்ச்சி பெற வாழத்துகள்!--மரு. பெ. கார்த்திகேயன் (karthi.dr) 11:50, 19 ஏப்ரல் 2011 (UTC)
:இன்று போய் வென்று வாருங்கள்!--சி. செந்தி 18:41, 19 ஏப்ரல் 2011 (UTC)
தேர்வுகளைத் திறமையாகச் செய்ய வாழ்த்துக்கள்.--கலை 19:46, 19 ஏப்ரல் 2011 (UTC)  
:சூர்யா, நீங்கள் நல்ல மதிப்பெண்கள் பெற்றுத் தேர்வில் வெற்றிபெற வாழ்த்துகிறேன். -- சுந்தர் <sup>\பேச்சு</sup> 09:45, 20 ஏப்ரல் 2011 (UTC)
::சூர்யா, தேர்வில் கவனம் செலுத்தி நல்ல மதிப்பெண்கள் பெற வாழ்த்துகள் !! உங்கள் விடுப்பிலும் முதற்பக்க இற்றைப்படுத்தலைப் பற்றி கவலைப்படும் உங்கள் ஈடுபாடு பாராட்டுற்குரியது. --மணியன் 13:30, 21 ஏப்ரல் 2011 (UTC)  
முதன்மையான (சற்றே கடினமானவுமான) தேர்வுகள் முடிந்துவிட்டன. இனியும் நான் விடுப்பில் இல்லை!!!
--சூர்ய பிரகாசு.ச.அ.<sup>உரையாடுக...</sup> 14:10, 9 மே 2011 (UTC)
# விக்கிப்பீடியா:ஆலமரத்தடி/தொகுப்பு52

## இலக்குப் பதிவு

ஒரே நாளில் குறைந்தது 200 கட்டுரைகளை இலக்கு வைத்துப் பதியும் வெற்றிப் பதிவு முயற்சி ஒன்றை புன்னியாமின் நாளை செயற்படுத்தப்போவதாக அறிவித்துள்ளார்.
நாளை 20ம் திகதி இலங்கை சீர்நேரப்படி காலை 6.00 மணி முதல் இரவு 12.00 மணி வரை சுமார் 18 மணித்தியாலங்கள் முழு நேரமாகப் பணியாற்றி இத்தகைய செயலை புரியத் திட்டம் வைத்துள்ளார். அவரது முயற்சி தடையின்றி நடந்தேற வாழ்த்துக்கள். பயனர்கள் தமது உரை திருத்தங்களையும் உற்சாகத்தையும் வழங்குமாறு வேண்டுகின்றேன். நன்றி--சஞ்சீவி சிவகுமார் / <sup>உரையாடுக</sup> 09:05, 19 ஏப்ரல் 2011 (UTC)
:வாழ்த்துக்கள் புன்னியாமீன், உங்கள் கட்டுரைகளை எதிர்பார்க்கிறோம்.--Kanags <sup>\உரையாடுக</sup> 09:34, 19 ஏப்ரல் 2011 (UTC)  
உங்கள் முயற்சிக்கு என் மனமார்ந்த நல்வாழ்த்துக்கள் - நந்தகுமார்  
உடல்நலக் குறைவையும் பொருட்படுத்தாது புன்னியாமீன் செய்யும் பணிகள் மலைக்க வைக்கின்றன! அறுவை சிகிச்சை செய்து கொண்ட அவர் விரைவில் முழுநலம் பெற்று முன்னை விட புத்துணர்வுடன் செயல்பட இறைவனை வேண்டுகிறேன்.--மரு. பெ. கார்த்திகேயன் (karthi.dr) 11:53, 19 ஏப்ரல் 2011 (UTC)  
புன்னியாமீன், உங்கள் முயற்சி வெற்றிபெற எனது வாழ்த்துக்கள். --மயூரநாதன் 18:16, 19 ஏப்ரல் 2011 (UTC)  
:வாழ்த்துகள், புன்னியாமீன். உடம்பையும் பார்த்துக் கொள்ளுங்கள். -- சுந்தர் <sup>\பேச்சு</sup> 18:18, 19 ஏப்ரல் 2011 (UTC)
தங்களது முயற்சிக்கும் அது இனிதே நிறைவு பெறவும் வாழ்த்துக்கள். தங்களை வருத்திச் செய்யாதீர்கள், உங்களால் இயலுமானவரை செய்யுங்கள்.--சி. செந்தி 18:37, 19 ஏப்ரல் 2011 (UTC)
::வாழ்த்துக்கள் புன்னியாமீன். --கலை 19:44, 19 ஏப்ரல் 2011 (UTC)  
:::வாழ்த்துக்கள் தெரிவித்து மன தைரியத்தைத் தந்த அனைத்து நெஞ்சங்களுக்கும் நன்றி. **இது ஒரு முயற்சி மட்டுமே** --P.M.Puniyameen 23:59, 19 ஏப்ரல் 2011 (UTC)  
- ஒன்றிரண்டு கட்டுரைகளா? இருநூறு கட்டுரைகள்... அதுவும் ஒரு நாளில்... உண்மையில் புன்னியாமீன் முயற்சி மாபெரும் முயற்சி. இந்த முயற்சியில் அவருக்கு வெற்றி கிடைத்திட என் இதயப்பூர்வமான வாழ்த்துக்கள்.--தேனி.எம்.சுப்பிரமணி.<sup>/உரையாடுக</sup>. 01:26, 20 ஏப்ரல் 2011 (UTC)  
மனமார்ந்த வாழ்த்துக்கள் புன்னியாமீன் - பயனர்:கி. கார்த்திகேயன்
:வெற்றிப் பயணத்தின் ஆறாவது மணித்தியாலங்கள் தாண்டியமைக்கு ஓர் உற்சாகம்.--192.248.66.3 06:39, 20 ஏப்ரல் 2011 (UTC)  
:::இலங்கை நேரப்படி அதிகாலை 5.40க்கு ஆரம்பித்த எமது பணி பகல் 1.45 மணியாகும் போது 131 பதிவுகளை அடைந்து விட்டது. தமிழ் கணனிப்பதிப்பில் என்னுடன் மூவர் பணியாற்றுகின்றனர். எனவே எதிர்பார்த்த இலக்கினை அடையமுடியும் எனக்கருதுகின்றேன். வாழ்த்துக்களை ஆலமரத்தடியிலும், மின்னஞ்சல் மூலமாகவும், தொலைப்பேசி மூலமாகவும் தெரிவித்த அனைவருக்கும் எனது மனமார்ந்த நன்றிகளைத் தெரிவித்துக் கொள்கின்றேன்.--P.M.Puniyameen 08:21, 20 ஏப்ரல் 2011 (UTC)  
::::எமது பணி பகல் 2.30 மணியாகும் போது 150 பதிவுகளை அடைந்து விட்டது. --P.M.Puniyameen 08:58, 20 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## இலக்குப் பதிவு

#### 200 என்ற இலக்குப் பதிவு

**புகழனைத்தும் படைத்தவனுக்கே.** இலங்கை நேரப்படி அதிகாலை 5.40க்கு ஆரம்பித்த எமது பணி மாலை 5.50 மணியாகும் போது 200 என்ற இலக்குப் பதிவுவை அடைந்து விட்டது. ஒத்துழைத்த அனைவருக்கும் எமது மனமார்ந்த நன்றிகளைத் தெரிவித்துக் கொள்கின்றோம். நன்றி…. நன்றி…. நன்றி. முயற்சி தொடரும்….. --P.M.Puniyameen 12:28, 20 ஏப்ரல் 2011 (UTC)
:புன்னியாமீன் குடும்பம் மற்றும் அவர்களது குழுவினருக்கு எனது வாழ்த்துக்களும் நன்றிகளும். குடும்பமாக அனைவரும் பங்குபற்றியது அனைவருக்கும் ஒரு முன்னுதாரணமாக உள்ளது. உங்கள் கட்டுரைகளைப் பார்த்து அவ்வப்போது சோடாபாட்டில் திருத்தங்களைச் செய்து வருகிறார். அவருக்கும் நன்றிகள்.--Kanags <sup>\உரையாடுக</sup> 12:36, 20 ஏப்ரல் 2011 (UTC)  
:::அதிகமான சிரமத்தைத் தந்து விட்டேன் சோடாபாட்டில். அதற்காக மன்னிப்பினைக் கோரிக் கொள்கின்றேன் :Kanagsசிடமும் கூட --P.M.Puniyameen 13:02, 20 ஏப்ரல் 2011 (UTC)  
:தமிழ் விக்கிப்பீடியாவில் இது ஒருவரின் ஒருநாள் சாதனை. வாழ்த்துக்கள் புன்னியாமீன் --HK Arun 13:22, 20 ஏப்ரல் 2011 (UTC)
புன்னியாமீனுக்கும் அவருக்கு ஒத்துழைத்த அனைவருக்கும் எனது மனமார்ந்த வாழ்த்துகள் மற்றும் நன்றிகளைத் தெரிவித்துக் கொள்கிறேன் --மரு. பெ. கார்த்திகேயன் (karthi.dr) 16:58, 20 ஏப்ரல் 2011 (UTC)
- தமிழ் விக்கிப்பீடியாவில் தன் குடும்பத்தினர் உதவியுடன் தனிப்பெரும் சாதனை செய்த புன்னியாமீன் அவர்களுக்கு தமிழ் விக்கிப்பீடியர்கள் சார்பாக இந்த விக்கிப்பீடியா சாதனையாளர் விருது அளிக்கப்படுகிறது. --தேனி.எம்.சுப்பிரமணி.<sup>/உரையாடுக</sup>. 17:39, 20 ஏப்ரல் 2011 (UTC)  
::தேனி.எம்.சுப்பிரமணி, தங்கள் பதக்கத்தை ஏற்றுக் கொண்டு எனது உளமார்ந்த நன்றிகளைத் தெரிவித்துக் கொள்கின்றேன்--P.M.Puniyameen 17:49, 20 ஏப்ரல் 2011 (UTC)
::: புன்னியாமீன், ஒரு இலக்கை ஏற்படுத்திக்கொண்டு அதைக் குறித்தபடி நிறைவேற்றியுள்ளீர்கள். உங்களுக்கும், உங்களுடன் சேர்ந்து பணியாற்றிய அனைவருக்கும் எனது வாழ்த்துக்கள். அண்மைக்காலத்தில் தமிழ் விக்கிப்பீடியாவின் வேகமான வளர்ச்சிக்கு நீங்கள் பெரும் பங்களிப்புச் செய்துள்ளீர்கள். அதற்காக எனது நன்றிகள். --- மயூரநாதன் 18:33, 20 ஏப்ரல் 2011 (UTC)  
மிக்க நன்றி மயூரநாதன் அவர்களே--P.M.Puniyameen 18:50, 20 ஏப்ரல் 2011 (UTC)  
ஒரு இலக்கை நிர்ணயித்து, அதில் வெற்றியடைந்தமைக்கும், உங்கள் சாதனைக்கும் எனது வாழ்த்துக்களும்.--கலை 19:30, 20 ஏப்ரல் 2011 (UTC)  
::மிக்க நன்றி கலை--P.M.Puniyameen 19:48, 20 ஏப்ரல் 2011 (UTC)
:இந்த அரிய செயல் நிறைவேறியமைக்கு இறைவனுக்கு நன்றி தெரிவிப்பதுடன் புன்னியாமீனுக்கும் அவருக்கு ஒத்துழைத்த அனைவருக்கும் வாழ்த்துக்களைத் தெரிவித்துக்கொள்கின்றேன். தங்களைப் போன்று நாம் அனைவரும் இவ்வாறு செயற்பட்டால் தமிழ் விக்கிப்பீடியா எப்படி உயரும் என்று நினைத்துப்பார்க்கின்றேன். நன்றிகள் அனைவருக்கும்.--சி. செந்தி 19:57, 20 ஏப்ரல் 2011 (UTC)  
::மிக்க நன்றி செந்தி--P.M.Puniyameen 20:07, 20 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு52

## இலக்குப் பதிவு

#### இலக்குப் பதிவின் அடைவு 300

**புகழனைத்தும் படைத்தவனுக்கே.** இலங்கை நேரப்படி அதிகாலை 5.40க்கு ஆரம்பித்த எமது பணி நள்ளிரவு 1.30 மணியாகும் போது இலக்குப் பதிவின் அடைவு 300 ஆகி விட்டது. எமது இலக்கைவிட 100 அதிகம். ஒத்துழைத்த அனைவருக்கும் எமது மனமார்ந்த நன்றிகளைத் தெரிவித்துக் கொள்கின்றோம். --P.M.Puniyameen 20:07, 20 ஏப்ரல் 2011 (UTC)
:புன்னியாமீன், உங்களுக்கும் உங்களோடு ஒத்துழைத்த அனைவருக்கும் எனது வாழ்த்துக்கள்.--Kanags <sup>\உரையாடுக</sup> 21:06, 20 ஏப்ரல் 2011 (UTC)  
::வாழ்த்துக்கள் புன்னியாமின். தங்கள் இலக்குப் பதிவு எல்லையை அடைந்த வெற்றிநொடிகளில் அலுவலக விழா ஒன்றிலிருந்ததால் தொலைபேசியில் மட்டுமே வாழ்த்த முடிந்தது. விக்கிப்பயனர்களுக்கு நீங்கள் எடுத்துக்காட்டாகி விட்டீர்கள்.--சஞ்சீவி சிவகுமார் / <sup>உரையாடுக</sup> 23:09, 20 ஏப்ரல் 2011 (UTC)  
:::வாழ்த்துக்கள் புன்னியாமீன் மற்றும் அணியினர். கலக்கீட்டிங்க :-)--சோடாபாட்டில்<sup>உரையாடுக</sup> 04:28, 21 ஏப்ரல் 2011 (UTC)
:::::வாழ்த்துகள் புன்னியாமீன் !! உங்கள் அலுவலக மற்றும் குடும்பத்தினரின் பங்களிப்புகளை ஒருங்கிணைத்து ஒரு விக்கி வேள்வியே நடத்தி விட்டீர்கள்..சக பயனர்களுக்கு மிகுந்த உற்சாகத்தையும் தூண்டுதலையும் தருகின்ற ஓர் நிகழ்வாக அமைந்திருந்தது. உங்கள் மூலம் இதில் பங்கேற்ற அனைவருக்கும் எனது பாராட்டுக்களும் வாழ்த்துகளும் உரியது. விக்கியில் உடனுக்குடன் உங்குக்கு உதவிய சோடாபாட்டில், சிறீதரன் போன்றோருக்கும் எனது நன்றிகள் !! --மணியன் 13:26, 21 ஏப்ரல் 2011 (UTC)